smcproject/ml-wiki-sentences huggingface dataset:
താഴെയുള്ള ചിത്രം എല്ലാ 12 അനുബന്ധ മേജർ - മൈനർ കീകളെയും കാണിക്കുന്നു.
മേജർ കീകൾ പുറത്തായും മൈനർ കീകൾ വൃത്തത്തിന് ഉൾഭാഗത്തായി  കാണപ്പെടുന്നു.
(സർക്കിൾ ഒഫ് ഫിഫ്ത്)
വൃത്തത്തിന് ഉൾഭാഗത്തുള്ള സംഖ്യകൾ കീ സിഗ്നേച്ചറിലെ ഷാർപ്പുകളുടെയും ഫ്ലാറ്റുകളുടെയും എണ്ണത്തെ (സി മേജറിൽ നിന്ന് ഷാർപ്പ് കീകൾ ഘടികാരസൂചിയുടെ ദിശയിലും ഫ്ലാറ്റ് കീകൾ ഘടികാരസൂചിയുടെ എതിർദിശയിലും) സൂചിപ്പിക്കുന്നു.
ഇവിടെ സി മേജറിന് ഫ്ലാറ്റുകളോ ഷാർപ്പുകളോ ഇല്ല.
വൃത്തത്തിലെ എൻഹാർമോണിക് ബന്ധത്തെ ആസ്പദമാക്കിയാണ് വൃത്തത്തിൽ സ്വരങ്ങൾ സജ്ജീകരിച്ചിരിക്കുന്നത്.
സാധാരണയായി F ♯ = G ♭ , D ♯ = E ♭ എന്നിവയുടെ മേജർ കീകളുടെ ആറ് ഷാർപ്പുകളോ ഫ്ലാറ്റുകളോ കാണപ്പെടുന്നു.
ഏഴ് ഷാർപ്പ് സ്വരങ്ങളോ ഫ്ലാറ്റ് സ്വരങ്ങളോ ചേർന്ന് മേജർ കീകൾ രൂപംകൊള്ളുന്നു (C ♯ മേജർ, C ♭ മേജർ എന്നിവ).
ഇത് ലളിതമായി അഞ്ച് ഫ്ലാറ്റുകളോ ഷാർപ്പുകളോ ആണെന്ന് പറയാം (as D ♭ major or B major)Seven sharps or flats make major keys (C ♯ മേജർ, C ♭ മേജർ എന്നിവ).
ബ്രോഡർ സെൻസ്
മേജർ ട്രയാഡ് രൂപീകരിക്കുന്ന ഫസ്റ്റ്, തേർഡ്, ഫിഫ്ത് ഡിഗ്രികൾക്കും മേജർ സ്കെയിൽ എന്ന് പറയാറുണ്ട്.
ഹാർമോണിക് മേജർ സ്കെയിലിൽ ആറാമത്തെ മൈനർ അംഗമാണ്.
ഹാർമോണിക് മൈനർ സ്കെയിലിൽ നിന്നും മൂന്നാം ഡിഗ്രി വായിക്കുന്നതുവഴി ഇത് വേർതിരിക്കപ്പെടുന്നു.
മെലോഡിക് മേജർ സ്കെയിൽ എന്ന പേരിൽ രണ്ട് സ്കെയിലുകളാണുള്ളത്:
ജാസ് മൈനർ സ്കെയിലിന്റെ അഞ്ചാമത്തെ രൂപമാണ് ഈ സ്കെയിലുകളിൽ ആദ്യത്തേത്.
, ഇതിനെ ഒരു ലോവേർഡ് സിക്സ്ത് അടങ്ങിയ  മേജർ സ്കെയിലോ നാച്ചുറൽ മൈനർ സ്കെയിലിന്റെ ആറ്, ഏഴ് ഡിഗ്രികളോ ആയും കണക്കാക്കാം.
അയോണിയൻ ആരോഹണവും മുൻപത്തെ മെലോഡിക് മേജർ അവരോഹണവുമായി വരുന്നതാണ് ഇതിൽ രണ്ടാമത്തെ സ്കെയിൽ.
മെലോഡിക് മൈനർ സ്കെയിലിലെ മൂന്നാം ഡിഗ്രി, മൂന്നാം മേജറിലേക്ക് മാറ്റുമ്പോഴാണ് ഇത് കാണപ്പെടുന്നത്.
ഡബിൾ ഹാർമോണിക് മേജർ സ്കെയിലിന് ഒരു മൈനർ സെക്കൻഡും മൈനർ സിക്സ്തും ഉണ്ട്.
ഇത് ഹംഗേറിയൻ മൈനർ സ്കെയിലിന്റെ ആറാമത്തെ രൂപമാണ്.
അവലംബം ↑ ↑ ↑ ↑ ↑ ↑ {{ cite web }} :  CS1 maint: archived copy as title ( link ) ↑ ↑ അധിക വായനയ്ക്ക് പുറം കണ്ണികൾ Listen to and download harmonised Major scale piano MP3s The major scale for guitar in one position, with derivation
മേജർ രവി ഇംഗ്ലീഷ് വിലാസം https://ml.wikipedia.org/wiki/Major_Ravi
ഇന്ത്യൻ ആർമി ഓഫീസർ (റിട്ട.) , മലയാള ചലച്ചിത്ര സംവിധായകൻ, നിർമ്മാതാവ്, ചലച്ചിത്ര അഭിനേതാവ് എന്നീ നിലകളിലറിയപ്പെടുന്ന കലാകാരനാണ് എ.കെ.രവീന്ദ്രൻ നായർ എന്ന മേജർ രവി (ജനനം: 22 മെയ് 1958) ജീവിതരേഖ
ഇന്ത്യൻ ആർമിയിൽ ഓഫീസറായിരുന്ന
കുട്ടിശങ്കരൻ നായരുടേയും സത്യഭാമയുടേയും മകനായി 1958 മെയ് 22ന് പാലക്കാട് ജില്ലയിലെ പട്ടാമ്പിയിൽ ജനിച്ചു.
എ.കെ. രവീന്ദ്രൻ നായർ എന്നതാണ് മുഴുവൻ പേര്.
ആർമിയിൽ നിന്ന് റിട്ടയേർഡ് ആയ ശേഷം മേജർ രവി എന്നറിയപ്പെടുന്നു.
പ്രാഥമിക വിദ്യാഭ്യാസത്തിനു ശേഷം 1975-ൽ തൻ്റെ പതിനേഴാം വയസിൽ സൈന്യത്തിൽ ചേർന്ന രവി ആർമി കേഡറ്റ് കോളേജിൽ ചേർന്നു പഠിക്കുകയും ബിരുദം നേടുകയും ചെയ്തു.
1984-ൽ അദ്ദേഹം സൈന്യത്തിൽ ആർമി ഓഫീസറായി നിയമിതനായി.
1988-ൽ എൻ.എസ്.ജി. കമാൻഡോ ഓഫീസറായി ആയി സ്ഥാനക്കയറ്റം നേടി.
പഞ്ചാബ്, കാശ്മീർ സംസ്ഥാനങ്ങളിൽ ഭീകരവാദത്തിനെതിരായ മികച്ച രീതിയിൽ സൈനിക മുന്നേറ്റം നടത്തിയതിന് 1991, 1992 വർഷങ്ങളിൽ രവിയ്ക്ക് രാഷ്ട്രപതിയുടെ ഗോൾഡ് മെഡൽ ലഭിച്ചു.
1991-ൽ പ്രധാനമന്ത്രിയായിരുന്ന രാജീവ് ഗാന്ധി വധക്കേസ് പ്രതികളെ പിടിക്കുന്നതിനായി രൂപീകരിച്ച മിഷനിൽ (ഓപ്പറേഷൻ വൺ ഐയ്ഡ് ജാക്ക് ടു ക്യാപ്ച്ചർ) ഡയറക്ടറായും പ്രവർത്തിച്ചു .
21 വർഷത്തെ സൈനിക സേവനത്തിനു ശേഷം 1996-ൽ സൈന്യത്തിൽ നിന്ന് വി.ആർ.എസ് എടുത്ത് മേജറായി വിരമിച്ചു .
സിനിമകൾക്ക് വേണ്ടി സൈനിക സംബന്ധമായ സഹായങ്ങൾ ചെയ്ത് കൊടുക്കുന്ന പ്രവർത്തന മേഖലയിലേക്ക് പ്രവേശിച്ച മേജർ രവി പിന്നീട് പ്രിയദർശൻ, രാജ്കുമാർ സന്തോഷി, കമലഹാസൻ, മണിരത്നം തുടങ്ങിയവർക്കൊപ്പം പ്രവർത്തിച്ചു.
പ്രിയദർശൻ സംവിധാനം ചെയ്ത് മമ്മൂട്ടി നായകനായി അഭിനയിച്ച് 1999-ൽ റിലീസായ മേഘം എന്ന സിനിമയിലൂടെ അഭിനയ രംഗത്തെത്തിയ രവി ഇരുപതോളം സിനിമകളിൽ ചെറുതും വലുതുമായ വേഷങ്ങളിൽ അഭിനയിച്ചു.
പിന്നീട് സംവിധാന രംഗത്തേക്ക് പ്രവേശിച്ച മേജർ രവി 2002-ൽ രാജേഷ് അമനക്കരക്കൊപ്പം പുനർജനി എന്ന സിനിമ സംവിധാനം ചെയ്തു.
ഈ സിനിമയുടെ കഥ, തിരക്കഥ, സംഭാഷണം എന്നിവ രചിച്ചത് മേജർ രവി തന്നെയാണ്.
2006-ൽ മോഹൻലാലിനെ നായകനാക്കി സൈനിക പശ്ചാത്തലത്തിൽ കാശ്മീർ തീവ്രവാദത്തിൻ്റെ കഥ പറഞ്ഞ കീർത്തിചക്ര എന്ന സിനിമ സംവിധാനം ചെയ്തു.
ഈ ചിത്രം മലയാളത്തിൽ വൻ വിജയം നേടി.
2007-ൽ മമ്മൂട്ടി നായകനായി അഭിനയിച്ച പ്രധാനമന്ത്രിയായിരുന്ന രാജീവ് ഗാന്ധി വധക്കേസ് പ്രതികളെ പിടികൂടൂന്ന മിഷൻ്റെ കഥ പറഞ്ഞ മിഷൻ 90 ഡേയ്സ് , 2008-ൽ മോഹൻലാൽ നായകനായി അഭിനയിച്ച കീർത്തിചക്രയുടെ സെക്കൻറ് പാർട്ടായി പുറത്തിറങ്ങി കാർഗിൽ യുദ്ധത്തിൻ്റെ കഥ പറഞ്ഞ കുരുക്ഷേത്ര എന്നീ സിനിമകളും സംവിധാനം ചെയ്തു.
മേജർ രവി സംവിധാനം ചെയ്ത രണ്ട് സിനിമകളൊഴികെ ബാക്കി എല്ലാ സിനിമകളും സൈനിക പശ്ചാത്തലത്തിലുള്ളവയും സൈനിക പശ്ചാത്തലമുള്ള സിനിമകളിലെ നായകൻ മോഹൻലാലുമാണ്.
2012-ൽ റിലീസായ കർമ്മയോദ്ധ എന്ന സിനിമയുടെ നിർമ്മാതാവ് കൂടിയാണ് മേജർ രവി .
അസിസ്റ്റൻറ് ഡയറക്ടർ വെട്ടം 2004
സൈനിക സഹായം വാർ ലൗ 2003
കഥ പിക്കറ്റ്-43 2015 കർമ്മയോദ്ധ 2012 കാണ്ടഹാർ 2010 കുരുക്ഷേത്ര 2008 മിഷൻ 90 ഡേയ്സ് 2007 കീർത്തിചക്ര 2006 പുനർജനി 2002
തിരക്കഥ 1971 ബിയോണ്ട് ദി ബോർഡർ 2017 പിക്കറ്റ്-43 2015 കർമ്മയോദ്ധ 2012 കാണ്ടഹാർ 2010 കുരുക്ഷേത്ര 2008 മിഷൻ 90 ഡേയ്സ് 2007 കീർത്തിചക്ര 2008 പുനർജനി 2002
സംഭാഷണം പിക്കറ്റ്-43 2015 കർമ്മയോദ്ധ 2012 കാണ്ടഹാർ 2010 കുരുക്ഷേത്ര 2008 കീർത്തിചക്ര 2006 പുനർജനി 2002 സംവിധാനം ചെയ്ത സിനിമകൾ 1971 ബിയോണ്ട് ദി ബോർഡർ 2017 പിക്കറ്റ്-43 2015 ഒരു യാത്രയിൽ 2013 കർമ്മയോദ്ധ 2012 കാണ്ടഹാർ 2010 കുരുക്ഷേത്ര 2008 മിഷൻ 90 ഡേയ്സ് 2007 കീർത്തിചക്ര 2006 പുനർജനി 2002 അഭിനയിച്ച സിനിമകൾ മേഘം 1999 ഒളിമ്പ്യൻ അന്തോണി ആദം 1999 രാക്കിളിപ്പാട്ട് 2000 പുനർജനി 2002 കുരുക്ഷേത്ര 2008 കാണ്ടഹാർ 2010 അനാർക്കലി 2015 കരിങ്കുന്നം സിക്സസ് 2016 മരുഭൂമിയിലെ ആന 2016 ആക്ഷൻ ഹീറോ ബിജു 2016 സത്യ 2017 വിമാനം 2017 ലവകുശ 2017 എന്നാലും ശരത് 2018 അങ്ങനെ ഞാനും പ്രേമിച്ചു 2018 തീരുമാനം 2019 വട്ടമേശ സമ്മേളനം 2019 കുഞ്ഞിരാമൻ്റെ കുപ്പായം 2019 ഡ്രൈവിംഗ് ലൈസൻസ് 2019 വരനെ ആവശ്യമുണ്ട് 2020 മിഷൻ-സി 2021 ദി ലാസ്റ്റ് ടു ഡേയ്സ് 2021 മോഹൻകുമാർ ഫാൻസ് 2021 സ്വകാര്യ ജീവിതം ഭാര്യ : അനിത ഏകമകൻ : അർജുൻ പുരസ്കാരങ്ങൾ കേരളസംസ്ഥാന ചലച്ചിത്രപുരസ്കാരം 2006: മികച്ച തിരക്കഥ - കീർത്തിചക്ര ഏഷ്യാനെറ്റ് ചലച്ചിത്രപുരസ്കാരം 2006:മികച്ച സംവിധായാകൻ - കീർത്തിചക്ര 2008:സ്പെഷൻ ജൂറി പുരസ്കാരം - കുരുക്ഷേത്ര 2010:മികച്ച ദേശീയോദ്ഗ്രഥന ചലച്ചിത്രം  - കാണ്ഡഹാർ അവലംബം
മേജർ സോമനാഥ് ശർമ്മ ഇംഗ്ലീഷ് വിലാസം https://ml.wikipedia.org/wiki/Som_Nath_Sharma
ഇന്ത്യയുടെ പരമോന്നത ബഹുമതിയായ പരമവീര ചക്രം ആദ്യം ലഭിച്ച വ്യക്തിയാണ്‌ മേജർ സോമനാഥ് ശർമ്മ .
മരണാനന്തര ബഹുമതിയായാണ് അദ്ദേഹത്തിനു പരമവീര ചക്രം ലഭിച്ചത്.
ജമ്മു കശ്മീരിലെ സൈനിക പാരമ്പര്യമുള്ള കുടുംബത്തിൽ 1923 ജനുവരി 31നായിരുന്നു സോമനാഥ് ശർമ്മയുടെ ജനനം.
പിതാവ് മേജർ ജനറൽ അമർനാഥ് ശർമ്മ.
മിലിട്ടറിയോടനുബന്ധിച്ച സായുധ മെഡിക്കൽ സേവനത്തിന്റെ ഡയറക്ടർ ജനറലായാണ് അമർനാഥ് ശർമ്മ വിരമിച്ചത്.
സോമനാഥിന്റെ സഹോദരന്മാർ രണ്ട് പേരും സൈനികരായിരുന്നു.
നൈനിറ്റാളിൽ സ്കൂൾ വിദ്യാഭ്യാസം പൂർത്തിയാക്കിയ സോമനാഥ് തുടർന്ന് റോയൽ മിലിട്ടറി അക്കാദമിയിൽ ചേർന്നു.
1942ൽ ഇന്ത്യൻ കരസേനയുടെ നാലാം ബറ്റാലിയൻ ഖുമയൂൺ റജിമെന്റിൽ അംഗമായി.
തുടർന്ന് രണ്ടാം ലോകമഹായുദ്ധത്തിൽ പങ്കെടുത്തു.
1947 ഒക്ടോബർ 27ന് ജമ്മു കശ്മീരിലേക്ക് പാകിസ്താന്റെ ഒത്താശയോടെ ലഷ്കർ ഗോത്രവർഗ്ഗക്കാർ നടത്തിയ കടന്നു കയറ്റത്തെ ശക്തമായി പ്രതിരോധിച്ചതിനാണ് അദ്ദേഹത്തിന് പരമവീര ചക്രം ലഭിച്ചത്.
തുടർന്നുണ്ടായ ഒരു സ്ഫോടനത്തിൽ അദ്ദേഹം കൊല്ലപ്പെട്ടു.
മേടം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലവർഷത്തിലെ ഒൻപതാമത്തെ മാസമാണ് മേടം .
സൂര്യൻ മേടം  രാശിയിലൂടെ സഞ്ചരിക്കുന്ന സമയമാണ് മേടമാസം.
ഏപ്രിൽ-മെയ് മാസങ്ങൾക്ക് ഇടക്കാണ് മേടമാസം വരിക.
തമിഴ് മാസങ്ങളായ ചിത്തിര - വൈകാശി മാസങ്ങൾക്ക് ഇടക്കാണ് മേടമാസം.
വടക്കൻ കേരളത്തിലേയും,  മദ്ധ്യകേരളത്തിലേയും ജനങ്ങൾ വർഷത്തിലെ ആദ്യത്തെ മാസമായി മേടത്തെ കരുതിപ്പോന്നിരുന്നു.
മേടം 1-നു ആണ് വിഷു ആഘോഷിക്കുന്നത്.
കേരളത്തിലെ വിളവെടുപ്പുകാലമാണ് മേടം.
മേടം (വിവക്ഷകൾ)
മേടം - ഒരു നക്ഷത്രരാശി മേടം - ഒരു മലയാളമാസം.
മേഡുസാ
ഫൈലം സിനിഡാരിയയിൽ പെട്ട കുടയുടെ ആകൃതിയുള്ള ജീവികളാണ് ജീവശാസ്ത്രത്തിൽ മേഡുസാ എന്ന് അറിയപെടുന്നത് .
ജെല്ലിഫിഷ് അഥവാ കടൽച്ചൊറി ഈ വർഗത്തിൽ പെട്ട ജീവിയാണ്.
ഇവയുടെ വായ അടിഭാഗത്താണുള്ളത്.
വായ ഭാഗികമായി ഒരു പാടയാൽ അടച്ചു വെച്ചിരികും.
ഈ പാട ഇവയുടെ ശരീരത്തിന്ടെ അരികുകളിൽ നിന്നും ആണ് തുടങ്ങുനത്.
ഈ അരികുകളിൽ തനെ ആണ് ഇവയുടെ  ടെൻറക്കിളില്ലുകൾ  ഉള്ളതും.
മേഡുസാകളുടെ ആകൃതി ഒരു കുടയുടെയോ മണിയുടെയോ പോലെ തുടങ്ങി ഒരു തളികയുടെ ആകൃതിയിൽ വരെ കാണാം , മുകൾഭാഗം കുറച്ചു തള്ളിനില്കുകയും അടിഭാഗം കുഴിഞ്ഞു ഇരിക്കുകയും  ചെയുന്നതാണ് അടിസ്ഥാന ആകൃതി.
ഇതിൽ മുകൾഭാഗത്തിന് എക്സ്അംബ്രെല്ല എന്നും, അടിഭാഗത്തിനെ സബ്അംബ്രെല്ല എന്നും വിളിക്കുന്നു.
അവലംബം ചിത്രസഞ്ചയം
വിവിധ തരം മേഡുസാകൾ ജർമൻ ജീവശാസ്ത്രജ്ഞൻ എറണ്സ്റ്റ്  ഹെച്കേൽ വരച്ചത് ആണ് താഴെ.
Discomedusae Narcomedusae Discomedusae Trachomedusae Discomedusae Leptomedusae Peromedusae Anthomedusae Stauromedusae Cubomedusae (modern Cubozoa)(Box jellyfish) Discomedusae Discomedusae
വിവിധ തരം മേഡുസാകൾ വളരെ ചെറിയ ഇനം മേഡുസാ ഒരു ലുമി ഫോട്ടോഗ്രഫി വളരെ ചെറിയ ഇനം മേഡുസാ
മേജർ ഫ്യൂജിവാറ ഇവൈച്ചി ഇംഗ്ലീഷ് വിലാസം https://ml.wikipedia.org/wiki/Iwaichi_Fujiwara
രണ്ടാം ലോകമഹായുദ്ധത്തിലെ ഇംപീരിയൽ ജാപ്പനീസ് ആർമിയിലെ ഒരു ഉദ്യോഗസ്ഥനും പിന്നീട് യുദ്ധാനന്തര ജപ്പാനീസ് ഗ്രൗണ്ട് സെൽഫ് ഡിഫൻസ് ഫോഴ്സിൽ ജനറൽ ലഫ്റ്റനന്റ് ആയിരുന്നു ഇവാചി ഫ്യുജിവാറ ( 藤原 市 ഫ്യൂജിവാറ ഇവാച്ചി , മാർച്ച് 1, 1908 - ഫെബ്രുവരി 24, 1986) ജീവചരിത്രം .
Hyōgo Prefecture- ജന്മദേശമായ ഫ്യൂജിവാറ 1931- ലെ ഇംപീരിയൽ ജാപ്പനീസ് ആർമി അക്കാദമിയിൽ 43-ാം ക്ലാസ്സിൽ നിന്ന് ബിരുദവും നേടിയശേഷം ഐജോ 37-ാമത്തെ ഇൻഫൻട്രി റെജിമെന്റിൽ നിയമിതനായി.
ചൈനയിലെ ടിയാൻജിനിൽ ഡ്യൂട്ടി ടൂർ കഴിഞ്ഞ് അദ്ദേഹം ആർമി സ്റ്റാഫ് കോളേജിൽ തിരിച്ചെത്തി.
1938 -ൽ 50-ാം ക്ളാസ് ബിരുദാനന്തര ബിരുദം നേടിയ ശേഷം ഇദ്ദേഹം  IJA 21-ആം ആർമിയിൽ നിയമിക്കപ്പെട്ടു.
1939-ൽ ഇംപീരിയൽ ജാപ്പനീസ് ആർമി ജനറൽ സ്റ്റാഫിനുള്ളിലെ സൈനിക ഇന്റലിജൻസ് യൂണിറ്റിലേക്ക് ഫ്യുജിവാറയെ സ്ഥലം മാറ്റി.
1941- ൽ അദ്ദേഹം ബാങ്കോക്കിലേക്കു പോയി ജപ്പാനിലെ തെക്കൻ വിദേശ പര്യവേഷണസേനയിൽ ചേർന്നു.
1941- ൽ എഫ് കികാൻ എന്ന ജപ്പാനീസ് സ്പെഷ്യൽ ഓപ്പറേഷൻസ് യൂണിറ്റ് സ്ഥാപിച്ചു.
ബ്രിട്ടീഷ് ഇൻഡ്യ , മലായ് , നെതർലാൻഡ്സ് ഈസ്റ്റ് ഇൻഡീസ് എന്നീ രാജ്യങ്ങളിൽ സ്വാതന്ത്ര്യപ്രസ്ഥാനത്തിന്റെ വളർച്ചയ്ക്കും സഹായത്തിനും ഇത് സഹായകമായി.
1943 -ൽ ഫ്യുജിവാറയും അദ്ദേഹത്തിന്റെ യൂണിറ്റിയും IJA 15 ആർമിയിൽ കൈമാറി.
ഇന്ത്യൻ നാഷണൽ ആർമി രൂപീകരിക്കുന്നതിൽ എഫ്-കികാൻ വലിയ തോതിൽ സഹായിച്ചു.
വടക്കൻ സുമാത്രയിലെ ആച്ചെ പ്രവിശ്യയെ കീഴടക്കാൻ ഡച്ചുകാരുടെ ദീർഘകാല പോരാട്ടവും ഡച്ച് ഭരണത്തിനെതിരായ ആച്ചിയീസ് കാലഘട്ടത്തിലെ പ്രതിരോധവും ഫ്യൂജിവാറ നെതർലൻഡ്സ് ഇന്ഡീസ് ജാപ്പനീസ് അധിനിവേശത്തിന് തയ്യാറെടുക്കുന്ന ആച്ചെ സ്വാതന്ത്ര്യപ്രസ്ഥാനവുമായി ബന്ധിപ്പിക്കാൻ ഉത്തരവിട്ടു.
തന്റെ ആദ്യ സമ്പർക്കങ്ങളിൽ ഒരാളായിരുന്നു കേദയിൽ താമസിച്ചിരുന്ന ഒരു മത അദ്ധ്യാപകനായ സഹീദ് അബൂബക്കർ .
സൈനിക ഇന്റലിജൻസ്, സുരക്ഷിതമായ വിതരണങ്ങൾ, ജപ്പാനീസ് അനുകൂല പ്രചാരണം പ്രചരിപ്പിക്കുക, പ്രാദേശിക അടിസ്ഥാന സൌകര്യങ്ങൾ അട്ടിമറിക്കാൻ ഡച്ച് ശ്രമങ്ങളെ തടയുക എന്നിവയെയാണ് അദ്ദേഹം സഹായിച്ചത്.
സായുധ വിപ്ലവം ആരംഭിക്കുന്നതിന് അദ്ദേഹം ആച്ചിലെ ഇസ്ലാമിക ദേശീയ സംഘടനയായ പുസയുമായി (PUSA) ബന്ധം സ്ഥാപിച്ചു.
1942 മാർച്ച് 11 രാത്രിയിൽ, F-Kikan കൂട്ടാളികളും PUSA യും കൂടി ബാൻഡ ആച്ചെയുടെ ആച്ചെ ക്യാപിറ്റൽ പിടിച്ചെടുത്തു.
അങ്ങനെ, ജാപ്പനീസ് ഇംപീരിയൽ ഗാർഡ് ഡിവിഷൻ അടുത്ത പ്രഭാതത്തിൽ എത്തിച്ചേർന്നപ്പോൾ നഗരം ഇതിനകം ജപ്പാന്റെ കൈകളിലായിരുന്നു.
ബർമയിൽ പതിനഞ്ചാം ആർമി സ്റ്റാഫിന്റെ ഇന്റലിജൻസ് ഓഫീസറായിരുന്നു   ഫ്യുജിവാറ ഓപ്പറേഷൻ യു-ഗോ , ബ്രിട്ടിഷ് ഇന്ത്യക്കെതിരായ ആക്രമണത്തിന് തയ്യാറെടുക്കുന്ന രാജ്യത്തിന്റെ വടക്കേഭാഗങ്ങളിൽ ഭൂരിഭാഗവും അദ്ദേഹം രോഷം കൊള്ളിച്ചു.
ഈ ആക്രമണത്തിന്റെ പരാജയത്തെ തുടർന്ന്, പതിനഞ്ചാം സൈന്യത്തിലെ എല്ലാ ഉദ്യോഗസ്ഥരും കൈമാറ്റം ചെയ്യപ്പെട്ടു.
എന്നാൽ 1944 ഡിസംബറിൽ ഫ്യുജിവാറയെ അവസാനമായി നിയമിച്ചു.
ജപ്പാനിൽ തിരിച്ചെത്തിയതിന് ശേഷം  രണ്ടാം ലോകമഹായുദ്ധ കാലത്ത് ദക്ഷിണ പൂർവേഷ്യയിലെ ജാപ്പനീസ് ആർമി ഇന്റലിജൻസ് ഓപ്പറേഷൻസ് എന്ന പുസ്തകത്തിൽ Fujikara എഴുതി : "തെക്ക് കിഴക്ക് ഏഷ്യയുടെ അറേബ്യൻ ലോറൻസ്" എന്ന് അദ്ദേഹം വിവരിക്കുന്നു.
ഫ്യുജിവാറ ആർമി സ്റ്റാഫ് കോളേജിൽ ഒരു വർഷത്തേക്കാണ് പഠിപ്പിച്ചത്.
പിന്നീട് അദ്ദേഹം 1945 ഏപ്രിലിൽ IJA രണ്ടാം സേനയിലെ ചീഫ് സ്റ്റാഫ് പദവിയിലും 1945 ജൂണിൽ IJA 57th ആർമിയിലും ആയിരുന്ന അദ്ദേഹം യുദ്ധത്തിന്റെ അവസാനത്തിൽ സിങ്കപ്പൂരിലുമായിരുന്നു .
യുദ്ധാനന്തര ജപ്പാനീസ് ഗ്രൗണ്ട് സെൽഫ് ഡിഫൻസ് ഫോഴ്സിലേക്ക് 1955- ൽ ഹോം ഡിഫൻസ് ഫോഴ്സും 1956 -ൽ ഒന്നാം ഡിവിഷനും (ടോക്കിയോ) ചുമതലയേറ്റു.
1964-ൽ ഇദ്ദേഹം ലഫ്റ്റനന്റ് ജനറൽ ആയിരുന്നു .
രണ്ടാം ലോകമഹായുദ്ധ കാലത്ത് ദക്ഷിണ പൂർവേഷ്യയിലെ ജാപ്പനീസ് ആർമി ഇന്റലിജൻസ് ഓപ്പറേഷൻസ് എന്ന പുസ്തകത്തിൽ F. Kikan നെക്കുറിച്ച് ഫ്യുജിവാറ എഴുതി : "തെക്ക് കിഴക്ക് ഏഷ്യയുടെ അറേബ്യൻ ലോറൻസ്" എന്ന് അദ്ദേഹം സ്വയം വിശേഷിപ്പിക്കുന്നു.
അവലംബം പുസ്തകങ്ങൾ {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) {{ cite book }} : Cite has empty unknown parameter: | coauthors= ( help ) കുറിപ്പുകൾ പുറത്തേയ്ക്കുള്ള കണ്ണികൾ Indonesian Volunteers in the Japanese Army (Book Review) F. Kikan: Japanese Intelligence Operations in Southeast Asia during World War II.
Review author: Edward J. Drea.
in Military Affairs, Vol.
49, No. 4.
(Oct., 1985), p. 220.
മേടം (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Aries_(constellation)
ഭാരതത്തിൽ ആടിന്റെ ആകൃതി കണക്കാക്കുന്ന നക്ഷത്രരാശിയാണ്‌ മേടം .
ഇത് രാശിചക്രത്തിൽ ഉൾപ്പെടുന്ന രാശിയായതിനാൽ സൂര്യൻ മലയാളമാസം മേടത്തിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു.
ഡിസംബർ മാസത്തിൽ ഭൂമദ്ധ്യരേഖാപ്രദേശത്ത് ഈ രാശി കാണാൻ കഴിയും.
വരാസവസിന്റെ (Perseus) തെക്കായി ഇത് കാണാം.
പടിഞ്ഞാറു ഭാഗത്ത് മീനം (നക്ഷത്രരാശി)യും കിഴക്കു ഭാഗത്ത് ഇടവം (നക്ഷത്രരാശി)യും കാണാം.
ആട് എന്നർത്ഥം വരുന്ന മേഷം എന്ന സംസ്കൃത വാക്കിൽ നിന്നാണ് മേടം പേരുണ്ടായത്.
ഏറിസ് എന്ന ലാറ്റിൻ വാക്കിനും ആട് എന്നു തന്നെയാണ് അർത്ഥം.
ആണ് ഇതിന്റെ ചിഹ്നം.
ആടിന്റെ രണ്ട് കൊമ്പുകളെയാണത്രെ ഇത് സൂചിപ്പിക്കുന്നത്.
NGC697 , NGC772 , NGC6972 , NGC1156 എന്നീ ഗാലക്സികൾ ഈ നക്ഷത്രഗണത്തിന്റെ പശ്ചാത്തലത്തിലാണ്.
രണ്ടാം നൂറ്റാണ്ടിൽ ജീവിച്ചിരുന്ന ടോളമിയുടെ 48 രാശികളടങ്ങിയ രാശിപ്പട്ടികയിലും 88 രാശികളടങ്ങിയ ആധുനിക രാശിപ്പട്ടികയിലും മേടം രാശി ഉൾപ്പെടുന്നു.
വലിപ്പത്തെ അടിസ്ഥാനമാക്കിയാൽ 441 ചതുരശ്ര ഡിഗ്രി വിസ്താരമുള്ള മേടം 39ാം സ്ഥാനത്താണ് വരുന്നത്.
ചരിത്രം, ഐതിഹ്യം
ബാബിലോണിയക്കാരുടെ നക്ഷത്ര കാറ്റലോഗ് ആയ മുൽ.
ആപിനിൽ മേടത്തെ ക്രാന്തിവൃത്തത്തിലെ അവസാനരാശിയായാണ് അടയാളപ്പെടുത്തിയിട്ടുള്ളത്.
കർഷകൻ, കൂലിപ്പണിക്കാരൻ എന്നെല്ലാം അർത്ഥം വരുന്ന മുൽലു.
ഹൻ.
ഗാ എന്ന പേരാണ് അവർ ഉപയോഗിച്ചിരുന്നത്.
12,11 നൂറ്റാണ്ടുകളിൽ മഹാവിഷുവം കാർത്തികയിലായിരുന്നതായി മുൽ.
ആപിനിൽ കാണുന്നു.
1350 - 1000 ബി.സി.ഇ.
യിലായിരിക്കും ഈ ഗണത്തിന്റെ ചിത്രീകരണത്തിൽ മാറ്റം വരികയും ആട് എന്നർത്ഥം വരുന്ന മുലുഡു.
നിറ്റ എന്ന പേര് സ്വീകരിക്കുകയും ചെയ്തത് എന്നു കരുതുന്നു.
ഇത് ബാബിലോണിയൻ ഇടയദേവനായ ഡുമുസിഡുമായി ബന്ധപ്പെട്ടിരിക്കുന്നു.
പുരാതന ഈജിപ്തിൽ മേടം രാശിയെ അമോൺ റാ എന്ന ദേവനുമായി ബന്ധപ്പെട്ടിരിക്കുന്നു.
ആടിന്റെ തലയും മനുഷ്യന്റെ ഉടലുമുള്ള അമോൺ റാ ഉർവ്വരതയുടേയും ക്രിയാത്മകതയുടെയും ദേവനാണ്.
മഹാവിഷുവസ്ഥാനമായിരുന്നതു കൊണ്ട് സൂര്യന്റെ പുനർജനിക്കുന്ന ഇടമായും മേടം രാശിയെ കണക്കാക്കുന്നു.
യൂറോപ്യൻ മദ്ധ്യയുഗത്തിന്റെ ആദ്യകാലങ്ങളിൽ മേടത്തെ ഒരു നക്ഷത്രരാശിയായി പരിഗണിച്ചിരുന്നില്ല.
ഗ്രീക്ക് ഐതിഹ്യങ്ങളിലെ പറക്കാൻ കഴിയുന്ന സ്വർണ്ണനിറമുള്ള ചെമ്മരിയാടുമായാണ് ഹെല്ലനിസ്റ്റിക് ജ്യോതിഷത്തിൽ മേടത്തെ ബന്ധപ്പെടുത്തിയിട്ടുള്ളത്.
ഹെർമെസിന്റെ നിർദ്ദേശപ്രകാരം ഫ്രിക്സ്യൂസിനെയും ഹെല്ലെയേയും രക്ഷപ്പെടുത്തിയത് ഈ ആടാണ്.
സഹോദരീസഹോദരൻമാരായിരുന്ന ഫ്രിക്സ്യൂസും ഹെല്ലെയും ബൂട്ടിയൻ രാജാവായിരുന്ന അത്‍മാസിന്റെയും അദ്ദേഹത്തിന്റെ ആദ്യഭാര്യ നെഫെലയയുടെയും മക്കളാണ്.
രാജാവിന്റെ രണ്ടാമത്തെ ഭാര്യയായ ഇനോ അസൂയ മൂത്ത് ഈ രണ്ടു പേരെയും ഇല്ലാതാക്കുവാൻ ആഗ്രഹിച്ചു.
ബൂട്ടിയയിൽ കടുത്ത വരൾച്ചയും ക്ഷാമവും നേരിട്ടപ്പോൾ അതിന്റെ കാരണമറിയാനായി ഒരാളെ ഡെൽഫിയിലെ വെളിച്ചപ്പാടിന്റെ അടുത്തേക്ക് അയച്ചു.
ഈ സന്ദേശവാഹകന് ഇനോ കൈക്കൂലി കൊടുത്ത് ഫ്രിക്സിസിനെ ബലി കൊടുത്താൽ മാത്രമെ ബൂട്ടിയയിലെ കെടുതി അവസാനിക്കൂ എന്ന് വെളിച്ചപ്പാട് പറഞ്ഞതായി നുണ പറയിപ്പിച്ചു.
അദ്ദേഹത്തെ ബലി കൊടുക്കാനായി ലാഫിസ്റ്റിയം മലമുകളിലെത്തിച്ചപ്പോൾ സ്വർണ്ണരോമങ്ങളോടു കൂടിയ ചെമ്മരിയാട് അവിടെയെത്തുകയും ഫ്രിക്സിസിനെയും ഹെല്ലെയെയും അവിടെ നിന്നും രക്ഷപ്പെടുത്തി അവരുടെ മാതാവായ നെഫെലയയുടെ സമീപത്തേക്കു കൊണ്ടു പോകുകയും ചെയ്തു.
ഇവരെയും വഹിച്ചുകൊണ്ട് ചെമ്മരിയാട് ആകാശത്തു കൂടി പറന്നു പോകുമ്പോൾ ഹെല്ലെ അതിന്റെ പുറത്തു നിന്ന് ഡാർഡാനെല്ലസ്സ് കടലിലേക്ക് വഴുതി വീണു മരിച്ചു.
ഹെല്ലെയുടെ ബഹുമാനാർത്ഥം ഈ കടലിനെ പിന്നീട് ഹെല്ലെയുടെ കടൽ എന്നു വിളിച്ചു.
പിന്നീട് ഫ്രിക്സ്യൂസ് ഈ ആടിനെ സിയൂസിന് ബലി നൽകുകയും അതിന്റെ സ്വർണ്ണ രോമങ്ങൾ കോൾചീസിലെ അയീറ്റസ് രാജാവിന് സമർപ്പിക്കുകയും ചെയ്തു.
ഇതിനു പകരമായി രാജാവ് അദ്ദേഹത്തിന്റെ മകളായ ചാൾസിയോപെയെ ഫ്രിക്സ്യൂസിന് നൽകുകയും ചെയ്തു.
രാജാവ് ആടിന്റെ തോല് പവിത്രമായ ഒരു സ്ഥലത്ത് തൂക്കിയിടുകയും അതിന് കാവലായി ഒരു വ്യാളിയെ നിർത്തുകയും ചെയ്തു.
ജാസന്റെ നേതൃത്വത്തിൽ അർഗോനോട്ടുകൾ‍‍‍ ഇത് മോഷ്ടിച്ചു എന്നൊരു കഥയുമുണ്ട്.
മേടവും ആദ്യകാലത്ത് ഉണ്ടായിരുന്ന മുസ്കാ ബൊറിയാലിസ് എന്ന നക്ഷത്രഗണവും.
1825ൽ ലണ്ടനിൽ നിന്ന് പ്രസിദ്ധീകരിച്ച യുറാനിയസ് മിറർ എന്ന നക്ഷത്രചാർട്ടിൽ നിന്ന്.
ഇടവത്തിനു നേരെ നോക്കി നിൽക്കുന്ന ഒരു ആടിന്റെ രൂപത്തിലാണ് എക്കാലത്തും മേടത്തെ ചിത്രീകരിച്ചിരുന്നത്.
ഹമാൽ എന്ന നക്ഷത്രത്തെയാണ് ഹിപ്പാർക്കസ് ഇതിന്റെ തലയായി ചിത്രീകരിച്ചിരിക്കുന്നത് എന്ന് ടോളമി അദ്ദേഹത്തിന്റെ അൽമജസ്റ്റ് എന്ന പ്രസിദ്ധ കൃതിയിൽ പറയുന്നുണ്ട്.
എന്നാൽ ടോളമി അദ്ദേഹത്തിന്റെ കൃതിയിൽ ഈ നക്ഷത്രത്തെ ഉൾപ്പെ‍ടുത്താതെയാണ് മേടത്തെ ചിത്രീകരിച്ചിട്ടുള്ളത്.
രൂപം കൊടുക്കാത്ത നക്ഷത്രം തലക്കു മുകളിലുള്ള നക്ഷത്രം എന്നെല്ലാമാണ് അദ്ദേഹം ഹമാലിനെ വിശേഷിപ്പിച്ചത്.
ജോൺ ഫ്ലാംസ്റ്റീഡ് അദ്ദേഹത്തിന്റെ അറ്റ്ലസ് കോയെലെസ്റ്റിസ് എന്ന നക്ഷത്ര ചാർട്ടിലും ടോളമിയുടെ മാതൃകയാണ് പിൻതുടർന്നത്.
പടിഞ്ഞാറൻ ജ്യോതിഷത്തിൽ നാട്ടുവൈദ്യവുമായി മേടത്തെ ബന്ധപ്പെടുത്തിയിരുന്നു.
ചൊവ്വയുമായും മാർസ് എന്ന ദേവനുമായും മേടത്തെ ബന്ധപ്പെടുത്തിയിരുന്നു.
മേടത്തിന്റെ സംക്രമണബിന്ദുവായിരുന്നു ആദ്യകാലത്ത് മഹാവിഷുവം .
രണ്ടു സഹസ്രാബ്ദ്ദങ്ങൾക്കു മുമ്പ് സൂര്യൻ തെക്കു നിന്ന് വടക്കോട്ട് ഖഗോളമദ്ധ്യരേഖയെ മുറിച്ചുകടക്കുന്ന ബിന്ദുവായിരുന്നു ഇത്.
130ൽ ഹിപ്പാർക്കസ് ഗാമാ ഏറിറ്റിസ് ആണ് ഈ ബിന്ദു എന്ന് നിർണ്ണയിച്ചിരുന്നു.
വിഷുവങ്ങളുടെ പുരസ്സരണം മൂലം ഇന്ന് ഈ സ്ഥാനം മീനം നക്ഷത്രരാശിയിൽ സ്ഥിതി ചെയ്യുന്നത്.
2600 ആകുമ്പോൾ ഇത് കുംഭത്തിലേക്ക് മാറും.
ജ്യോതിഷ ശാസ്ത്ര പ്രകാരം വ്യാഴത്തിന്റെ മാറ്റം മേടം നക്ഷത്ര രാശിയിൽ ജനിച്ചവർക്ക് ജീവിതത്തിൽ മാറ്റങ്ങൾ ഉണ്ടാകുന്നതായി പറയപ്പെടുന്നു.
മേടത്തിന്റെ ഒരു മദ്ധ്യകാല യൂറോപ്യൻ ചിത്രികരണം
മദ്ധ്യകാല ഇസ്ലാമിക ജ്യോതിശാസ്ത്രകാരന്മാർ മേടത്തെ വ്യത്യസ്ത രീതിയിലാണ് ചിത്രീകരിച്ചിരുന്നത്.
അൽ സൂഫിയെ പോലെയുള്ള ജ്യോതിശാസ്ത്രജ്ഞർ ടോളമിയുടെ മാതൃക പിൻതുടർന്ന് ചെമ്മരിയാടിന്റെ രൂപത്തിൽ തന്നെയാണ് മേടത്തെ ചിത്രീകരിച്ചത്.
എന്നാൽ ചില ഖഗോള ഗ്ലോബുകളിൽ ആടിനു പകരം പരിചിതമല്ലാത്ത മൃഗത്തെ ചിത്രീകരിച്ചിട്ടുണ്ട്.
ഈ മൃഗത്തിന് ആടിന്റെ കൊമ്പിനു പകരം ശാഖകളോടു കൂടിയ മാൻകൊമ്പുകളാണുള്ളത്.
ചില ആദ്യകാല ബെഡുവിൻ നിരീക്ഷകർ കാർത്തികക്കൂട്ടത്തിനടുത്താണ് ആടിനെ കണ്ടത്.
കാർത്തികയെ ആടിന്റെ വാലായാണ് അവർ ചിത്രീകരിച്ചത്.
ആദ്യകാലത്ത് മേടത്തിലെ ചില നക്ഷത്രങ്ങളെ കൂട്ടുച്ചേർത്ത് ഏതാനും നക്ഷത്രഗണങ്ങളെ സൃഷ്ടിച്ചിരുന്നു.
എന്നാൽ അതൊന്നും അധികകാലം നിലനിൽക്കുകയുണ്ടായില്ല.
1612ൽ പെട്രസ് പ്ലാഷ്യസ് മേടത്തിലെ ചില നക്ഷത്രങ്ങളെ ആപിസ് എന്നൊരു നക്ഷത്രഗണത്തെ സൃഷ്ടിച്ചു.
തേനീച്ച എന്നാണ് ഈ പേരിനർത്ഥം.
1624ൽ ഇതേ നക്ഷത്രങ്ങളെ ചേർത്ത് ജേക്കബ് ബാർട്ഷ് വെസ്പ എന്ന ഗണത്തെ നിർമ്മിച്ചു.
അതിന് കടന്നലിന്റെ രൂപമായിരുന്നു.
1769ൽ അഗസ്റ്റിൻ റോയർ ഈ നക്ഷത്രങ്ങളെ ലിലിയം ഒരു ലില്ലിപ്പൂവിന്റെ ആകൃതിയിൽ ചിത്രീകരിക്കുകയും ലിലിയം എന്ന പേരു നൽകുകയും ചെയ്തു.
പക്ഷെ ഇതൊന്നും തന്നെ വ്യാപകമായി അംഗീകരിക്കപ്പെടുകയുണ്ടായില്ല.
1690ൽ ജൊഹാൻ ഹെവേലിയസ് ഈ കൂട്ടത്തെ മുസ്കാ എന്നും പിന്നീട് മുസ്കാ ബൊറിയാലിസ് എന്നും പേരിട്ടു വിളിച്ചെങ്കിലും ഈ രാശിക്ക് സ്വതന്ത്രമായൊരു അസ്തിത്വം ലഭിക്കുകയുണ്ടായില്ല.
ഈ നക്ഷത്രങ്ങളെ മേടം രാശിയുടെ ഭാഗമായി തന്നെ കണക്കാക്കുകയാണുണ്ടായത്.
1922ൽ അന്താരാഷ്ട്ര ജ്യോതിഃശാസ്ത്ര സംഘടന മേടം രാശിക്ക് "Ari" എന്ന ചുരുക്കെഴുത്ത് നിർദ്ദേശിച്ചു.
1930ൽ യൂജിൻ ഡെൽപോർട്ട് ഇതിന് ഔദ്യോഗികമായ അതിരുകൾ നിശ്ചയിച്ചു.
12 വശങ്ങളുള്ള ഒരു ബഹുഭുജാകൃതിയായിരുന്നു ഇതിന്.
ഖഗോളരേഖാംശം 1 h 46.4 m നും 3 h 29.4 m നും ഇടയിലും അവനമനം 10.36°ക്കും 31.22°ക്കുമിടയിലാണ് മേടത്തിന്റെ സ്ഥാനം.
ചൈനക്കാർ ആൽഫ, ബീറ്റ, ഗാമ എന്നീ നക്ഷത്രങ്ങളെ ചേർത്ത് ബന്ധനം, കയറ് എന്നെല്ലാം അർത്ഥം വരുന്ന ലൗ എന്ന ഗണവും 35 ഏരിറ്റീസ്, 39 ഏരിറ്റീസ്, 41 ഏരിറ്റീസ് എന്നീ നക്ഷത്രങ്ങളെ ചേർത്ത് ഉദരം എന്നർത്ഥം വരുന്ന വെയ് എന്ന ഗണവും ഡെൽറ്റ, സീറ്റ എന്നീ നക്ഷത്രങ്ങളെ ചേർത്ത്  രാജാവിനെ വേട്ടക്ക് സഹായിക്കുന്നവൻ എന്നർത്ഥം വരുന്ന ടിയാൻയിൻ എന്ന ഗണവും മ്യു, ന്യു, ഒമിക്രോൺ, സിഗ്മ എന്നീ നക്ഷത്രങ്ങളെ ചേർത്ത് സൂഗെങ് എന്ന ജലാശയപരിപാലകനെയും സൃഷ്ടിച്ചു.
ഭാരതത്തിൽ മേടത്തിലെ ബീറ്റ, ഗാമ നക്ഷത്രങ്ങളെ ചേർത്ത് അശ്വതി എന്ന ഒരു ഗണത്തെ സൃഷ്ടിച്ചു.
ഭാരതീയ വർഷാരംഭം പുർവ്വവിഷുവത്തിലാണ്.
50ൽ കൂടുതൽ ഋക്കുകൾ ഇതുമായി ബന്ധപ്പെട്ട് ഋഗ്വേദത്തിൽ ഉണ്ട്.
മേടത്തെ ആട് (മേഷം) ആയാണ് ഭാരതീയർ കാണുന്നത്.
ഹീബ്രു ജ്യോതിഃശാസ്ത്രത്തിൽ ഇതിനെ ടെലി എന്നാണു പറയുന്നത്.
ആടിന്റെ രൂപം തന്നെയാണുള്ളത്.
സിറിയക്കാർ അമ്രു എന്നും തുർക്കികൾ കുസി എന്നും വിളിക്കുന്നു.
Lamb നക്ഷത്രങ്ങൾ
മേടം രാശിയിൽ ആൽഫ ഏരീറ്റിസ്, ബീറ്റ ഏരിറ്റിസ്, ഗാമ ഏരിറ്റിസ് എന്നീ മൂന്നു നക്ഷത്രങ്ങളാണ് ജൊഹാൻ ബെയർ പ്രധാനനക്ഷത്രങ്ങളായി രേഖപ്പെടുത്തിയിട്ടുള്ളത്.
എന്നാൽ കാന്തിമാനം 4നു മുകളിലുള്ള 41 ഏരിറ്റിസ് എന്ന ഒരു നക്ഷത്രത്തെ കൂടി ഈ കൂട്ടത്തിൽ കാണാം.
ഏറ്റവും തിളക്കമുള്ള ആൽഫാ ഏരിറ്റിസിനെ ഹമാൽ എന്നു വിളിക്കുന്നു.
ആടിന്റെ തല എന്നർത്ഥം വരുന്ന റാസ് അൽ-ഹമാൽ എന്ന അറബി വാക്കിൽ നിന്നാണ് ഈ പേരു വന്നത്.
K2 എന്ന സ്പെക്ട്രൽ തരത്തിൽ പെടുന്ന നക്ഷത്രമാണിത്.
ഈ ഓറഞ്ച് ഭീമൻ നക്ഷത്രത്തിന്റെ ദൃശ്യകാന്തിമാനം 2ഉം കേവലകാന്തിമാനം 0.1ഉം ആണ്.
ഭൂമിയിൽ നിന്നും 66 പ്രകാശവർഷം അകലെ കിടക്കുന്ന ഹമാലിന് സൂര്യന്റെ 96 മടങ്ങ് തിളക്കമുണ്ട്.
ഷെരാട്ടൻ എന്നറിയപ്പെടൂന്ന ബീറ്റ ഏരീറ്റിസിന്റെ ദൃശ്യകാന്തിമാനം 2.64 ആണ്.
ഇതിന് ആദ്യകാലത്ത് ഉപയോഗിച്ചിരുന്ന ഷരാട്ടയ്‌ൻ എന്ന അറബിനാമത്തിന് രണ്ട് അടയാളങ്ങൾ എന്നാണർത്ഥം.
പൂർവ്വവിഷുവം എത്താറായതിനുള്ള അടയാളങ്ങളായി ബീറ്റാ ഏരീറ്റിസിനെയും ഗാമ ഏരീറ്റിസിനെയും കണ്ടിരുന്നു.
ഈ രണ്ടു നക്ഷത്രങ്ങളെ ആടിന്റെ രണ്ടു കൊമ്പുകളായും കണക്കാക്കിയിരുന്നു.
ഷെറാട്ടൺ ഭൂമിയിൽ നിന്നും 59 പ്രകാശവർഷം അകലെയാണ് സ്ഥിതി ചെയ്യുന്നത്.
സൂര്യന്റെ 11 മടങ്ങ് തിളക്കമുണ്ട് ഇതിന്.
കേവലകാന്തിമാനം 2.1 ആണ്.
ഇതൊരു സ്പെക്ട്രോസ്കോപിക്ദ്വന്ദ്വനക്ഷത്രമാണ്.
പ്രാഥമികനക്ഷത്രത്തിന്റെ സ്പെക്ട്രൽ തരം A5 ആണ്.
ഗാമാ ഏരിറ്റീസ് മെസാർതീം എന്നറിയപ്പെടുന്നു.
ഇതും ഒരു ദ്വന്ദ്വനക്ഷത്രമാണ്.
ഇത് ഭൂമിയിൽ നിന്നും 164 പ്രകാശവർഷം അകലെയാണ് സ്ഥിതി ചെയ്യുന്നത്.
പ്രാഥമിക നക്ഷത്രത്തിന്റെ കാന്തിമാനം 4.59ഉം ദ്വിദീയനക്ഷത്രത്തിന്റേത് 4.68ഉം ആണ്.
രണ്ടു നക്ഷത്രങ്ങളും തമ്മിലുള്ള അകലം 7.8 കോണീയസെക്കന്റ് ആണ്.
എന്നാൽ ഈ സിസ്റ്റത്തിന്റെ ദൃശ്യകാന്തിമാനം 3.9 ആണ്.
പ്രാഥമിക നക്ഷത്രത്തിന്റെ തിളക്കം സൂര്യന്റെ 60 മടങ്ങും രണ്ടാമത്തേതിന്റേത് 56 മടങ്ങും ആണ്.
ഇരട്ടനക്ഷത്രങ്ങളുടെ ഒരു കൂടാരമാണ് മേടം രാശി.
എപ്സിലോൺ ഏരിറ്റിസിന്റെഏരിറ്റിസിലെ പ്രാഥമിക നക്ഷത്രത്തിന്റെ കാന്തിമാനം 5.2ഉം ദ്വിതീയനക്ഷത്രത്തിന്റേത് 5.5ഉം ആണ്.
ഭൂമിയിൽ നിന്നും 290 പ്രകാശവർഷം അകലെയാണിതിന്റെ സ്ഥാനം.
ഇതിന്റെ ആകെ കാന്തിമാനം 4.63ഉം പ്രാഥമിക നക്ഷത്രത്തിന്റെ കേവലകാന്തിമാനം 1.4ഉം ആണ്.
രണ്ടു നക്ഷത്രങ്ങളും തമ്മിലുള്ള അകലം 1.5 ആർക്ക് സെക്കന്റ് ആണ്.
ലാംഡ ഏരിറ്റിസ് മറ്റൊരു ഇരട്ട നക്ഷത്രമാണ്.
പ്രാഥമിക നക്ഷത്തിന്റെ കാന്തിമാനം 4.8ഉം ദ്വിതീയ നക്ഷത്രത്തിന്റേത് 7.3ഉം ആണ്.
പ്രാഥമിക നക്ഷത്രം ഭൂമിയിൽ നിന്നും 129 പ്രകാശവർഷം അകലെയാണ് സ്ഥിതി ചെയ്യുന്നത്.
ഇതിന്റെ കേവലകാന്തിമാനം 7.1ഉം സ്പെക്ട്രൽ തരം F0ഉം ആണ്.
രണ്ടു നക്ഷത്രങ്ങളും തമ്മിൽ 36 ആർക്ക്സെക്കന്റ് അകലമുണ്ട്.
പൈ ഏരിറ്റിസിലെ പ്രാഥമിക നക്ഷത്രത്തിന്റെ കാന്തിമാനം 5.3ഉം ദ്വിതീയ നക്ഷത്രത്തിന്റേത് 8.5ഉം ആണ്.
പ്രാഥമിക നക്ഷത്രം 776 പ്രകാശവർഷം അകലെയാണ് സ്ഥിതി ചെയ്യുന്നത്.
ബോട്ടീൻ എന്നറിയപ്പെടുന്ന ഡെൽറ്റ ഏരീറ്റീസിന്റെ കാന്തിമാനം 4.35ഉം ഭൂമിയിൽ നിന്നുള്ള അകലം 170 കി.
മീറ്ററും ആണ്.
കേവലകാന്തിമാനം 0.1 ആയ ഇതിന്റെ സ്പെക്ട്രൽ തരം K2 ആണ്.
ഭൂമിയിൽ നിന്നും 270 പ്രകാശവർഷങ്ങൾക്കപ്പുറം കിടക്കുന്ന സീറ്റ ഏറീറ്റിസിന്റെ ദൃശ്യകാന്തിമാനം 4.89ഉം കേവലകാന്തിമാനം 0.0ഉം ആണ്.
ഇതിന്റെ സ്പെക്ട്രൽ തരം A0 ആണ്.
14 ഏരിറ്റീസിന്റെ കാന്തിമാനം 4.98 ആണ്.
ഭൂമിയിൽ നിന്നും 288 പ്രകാശവർഷം അകലെയാണിത് സ്ഥിതിചെയ്യുന്നത്.
ഇതിന്റെ സ്പെക്ട്രൽ തരം F2ഉം കേവലകാന്തിമാനം 0.6ഉം ആണ്.
4.51 കാന്തിമാനമുള്ള 39 ഏരിറ്റിസ് ഭൂമിയിൽ നിന്നും 172 പ്രകാശവർഷം അകലെ സ്ഥിതിചെയ്യുന്നു.
ഇതിന്റെ സ്പെക്ട്രൽ തരം K2ഉം കേവലകാന്തിമാനം 0.0ഉം ആണ്.
35 ഏരീറ്റീസിന്റെ കാന്തിമാനം 4.55 ആണ്.
ഭൂമിയിൽ നിന്നും 343 പ്രകാശവർഷം അകലെ കിടക്കുന്ന ഇതിന്റെ സ്പെക്ട്രൽ തരം B3ഉം കേവലകാന്തിമാനം -1.7ഉം ആണ്.
41 ഏരിറ്റിസ് സി ഏരിറ്റിസ് എന്നും നൈർ അൽ ബൂട്ടൈൻ എന്നും ആറിയപ്പെടുന്നു.
ഭൂമിയിൽ നിന്നും 165 പ്രകാശവർഷം അകലെ കിടക്കുന്ന ഇതിന്റെ‌ കാന്തിമാനം 3.63 ആണ്.
ഇതിന്റെ സ്പെക്ട്രൽ തരം B3ഉം കേവലകാന്തിമാനം 1.7ഉം ആണ്.
മേടം രാശിയിൽ ഭൂമിയോട് ഏറ്റവും അടുത്തു കിടക്കുന്ന നക്ഷത്രമാണ് ടീഗാർഡൻസ് സ്റ്റാർ .
ഇതൊരു തവിട്ടുകുള്ളൻ നക്ഷത്രമാണ്.
കാന്തിമാനം 15.14ഉം സ്പെക്ട്രൽ തരം M6.5Vയും ആണ്.
ഈ നക്ഷത്രം ഭൂമിയിൽ നിന്നും അകലം കൊണ്ട് 24ആം സ്ഥാനത്താണുള്ളത്.
{sfn|RECONS, The 100 Nearest Star Systems }} അതിവിദൂരപദാർത്ഥങ്ങൾ
എൻ.ജി.സി.772 ഒരു വർത്തുള ഗാലക്സിയാണ് .
10.3 കാന്തിമാനമുള്ള ഈ താരാപഥം ബീറ്റ ഏരീറ്റിസിന്റെ തെക്കു-കിഴക്കും 15 ഏരീറ്റിന്റെ പടിഞ്ഞാറായും സ്ഥിതി ചെയ്യുന്നു.
ഒരു അമേച്വർ ദൂരദർശിനി ഉപയോഗിച്ചു തന്നെ ഇതിനെ നന്നായി കാണാൻ കഴിയും.
ഇതിന്റെ വടക്കു-പടിഞ്ഞാറു ഭാഗം നക്ഷത്രങ്ങൾ രൂപം കൊള്ളുന്ന പ്രദേശമാണ്.
ഇതിന്റെ ഒരു കമ്പാനിയൻ ഗാലക്സിയാണ് എൻ.ജി.സി. 770.
ഇവ തമ്മിലുള്ള അകലം 1,13,000 പ്രകാശവർഷം ആണ്.
എൻ.ജി.സി. 772ന്റെ വ്യാസം 2,40,000 പ്രകാശവർഷം ആണ്.
ഭൂമിയിൽ നിന്നും 114 മില്യൻ പ്രകാശവർഷം അകലെയാണിത് സ്ഥിതി ചെയ്യുന്നത്.
എൻ.ജി.സി. 673 ആണ് മേടം രാശിയിലെ മറ്റൊരു താരാപഥം.
1,71,000 പ്രകാശവർഷം വ്യാസമുള്ള ഈ താരാപഥം ഭൂമിയിൽ നിന്നും 235 പ്രകാശവർഷം അകലെയാണ് കിടക്കുന്നത്.
മേടം രാശിയിൽ ജോഡിയായി കാണപ്പെടുന്ന മറ്റു രണ്ടു ഗാലക്സികളാണ് എൻ.ജി.സി. 678 , എൻ.ജി.സി. 680 എന്നിവ.
ഏകദേശം 2,00,000 പ്രകാശവർഷങ്ങളാണ് ഇവ തമ്മിലുള്ള അകലം.
എൻ.ജി.സി. 680 ഒരു എലിപ്റ്റിക്കൽ ഗാലക്സിയാണ്.
എൻ.ജി.സി. 678ന്റെ വ്യാസം 1,71,000 പ്രകാശവർഷം ആണ്.
എന്നാൽ എൻ.ജി.സി. 680ന്റെ വ്യാസം 72,000 പ്രകാശവർഷമേയുള്ളു.
എൻ.ജി.സി. 691 തിളക്കമേറിയ കേന്ദ്രഭാഗത്തോടുകൂടിയ ഒരു വർത്തുളഗാലക്സിയാണ്.
124 മില്യൻ പ്രകാശവർഷങ്ങൾപ്പുറം കിടക്കുന്ന ഈ താരാപഥത്തിന്റെ വ്യാസം 1,26,000 പ്രകാശവർഷമാണ്.
എൻ.ജി.സി. 821 ഒരു ദീർഘവൃത്താകാര താരാപഥമാണ്.
ഇതിന്റെ കാന്തിമാനം 11.3ഉം വ്യാസം 61,000 പ്രകാശവർഷവുമാണ്.
ഭൂമിയിൽ നിന്നും 80 മില്യൻ പ്രകാശവർഷം അകലെയാണ് ഇതിന്റെ സ്ഥാനം.
സെഗു 2 എന്ന കുള്ളൻ താരാപഥം ആകാശഗംഗയുടെ ഉപഗ്രഹതാരാപഥം കൂടിയാണ്.
ഡേടൈം ഏരീറ്റീഡ് ഉൽക്കാവർഷമാണ്‌ മേടത്തിലെ പ്രധാനപ്പെട്ട ഉൽക്കാവർഷം.
സൂര്യോദയത്തിനു തൊട്ടുമുമ്പ് പകൽവെളിച്ചത്തിൽ നടക്കുന്നതു കൊണ്ട്, ഉച്ചാവസ്ഥയിൽ മണിക്കൂറിൽ അറുപതോളം ഉൽക്കാവീഴ്ചകൾ നടക്കുന്നുണ്ടെങ്കിലും നഗ്നനേത്രങ്ങൾ കൊണ്ട് ഇതു കാണാൻ കഴിയില്ല.